Korthalet tusenbeinkreps

Korthalet tusenbeinkreps er en av de tre artene med tusenbeinkreps som forekommer i Norge. Den er 1-3 cm lang. Arten foretrekker våtmarker, fisketomme innsjøer og fjellvann i kalde strøk, og er svært nøysom og hardfør. Arten svømmer derimot langsomt og er svært sårbar for fisk, Georg Ossian Sars beskrev i 1896 at arten derfor bare forekommer i grunne småvann og pytter. Men i nyere tid er den også funnet i dypere fjellsjøer, som sannsynligvis er fisketomme.

Korthalet tusenbeinkreps er utbredt i Sibir, Kolahalvøya og i Finnmark, samt helt nord i Finland. Den er også påvist i Sverige. Arten lever i Norge bare i fjellvann i Nord-Trøndelag og Nord-Norge, og relativt sjelden sør for Finnmark.
Den er observert i flere vann i Målselv kommune i Troms, og ble videre observert i 1980 ved en vitenskapelig undersøkelse av svært sure og næringsfattige vann på granittbunn i Tysfjord kommune i Nordland.

Referanser

Eksterne lenker 
 

Krepsdyr
Arter på norsk rødliste